cyanic-selkie/wikianc huggingface dataset:
Robert Thorn
Auszeechnungen
Am Abrëll 2005 krut hien d'«Professer-Dr.-Edmond-Klein-Medail» am Vermeil vum Veräin AAT - Garten- und Teichfreunde Luxemburgs.
(61) Danaë
Den (61) Danaë ass en Asteroid vun der baussenzeger Haaptceinture.
Den Objet gouf den 9. September 1860 vum däitsch-franséischen Astronom Hermann Mayer Salomon Goldschmidt entdeckt.
Den Asteroid gouf no der Danaë, enger Frëndin vum Zeus a Mamm vum Perseus, genannt.
European Film Awards
D'European Film Awards oder op Lëtzebuergesch Europäesch Filmpräisser si Filmpräisser, déi all Joer vun der Europäescher Filmakademie verdeelt ginn. Si existéieren zënter 1988 an éieren, wéi den Numm et scho seet, déi bescht Leeschtungen an der europäescher Filmindustrie.
Kategorien
2021 gouf de Präis a 26 Kategorien verdeelt. D'Kategorien ännere reegelméisseg, mee follgend Kategorie existéieren zënter op d'mannst 2009:
Präisskulptur
Bis 1996 war d'Präisskulptur e Mann mat enger Dauf an der Hand, déi vum Markus Lüpertz entworf gi war a "Felix" genannt gouf. Zënter 1997 ass et eng sëlwreg Statu vum Britt Theo Fennell. Si stellt eng Fra mat laangen Hoer duer, déi e Rack mat den Europa-Stären unhuet. D'Skulptur huet kee Spëtznumm.
Les Nans
Les Nans ass eng franséisch Uertschaft a Gemeng am Departement Jura an der Bourgogne-Franche-Comté.
Far from the Madding Crowd (Film 1967)
Far from the Madding Crowdl ass e brittesche Film vum John Schlesinger aus dem Joer 1967 nom Roman mam selwechten Numm vum Thomas Hardy.
Ëm wat geet et am Film?
De Film erzielt Episoden aus dem Liewe vun der Bathsheba Everdene an hire Relatioune mat dräi Männer, dem veraarmte Bauer Gabriel Oaks, dem Sergeant Francis Troy an dem räiche William Boldwood.
Viviane Romance
D'Viviane Romance, gebuer als Pauline Ronacher Ortmans de 4. Juli 1912 zu Roubaix a gestuerwen de 25. September 1991 zu Nice, war eng franséisch Dänzerin, Schauspillerin a Filmproduzentin.
1923 ass d'Viviane Romance als Dänzerin am Moulin Rouge zu Paräis opgetrueden. Hir éischt Roll am Kino hat si am Joer 1929 am Film Paris Girls vum Henry Roussell. Bekannt Filmer mat hir sinn: La bandera (1935) vum Julien Duvivier mam Annabella, La belle équipe (1936) och vum Julien Duvivier mam Charles Vanel a Mélodie en sous-sol (1962) vum Henri Verneuil mam Jean Gabin an Alain Delon.
Albert Dinan
Den Albert Dinan, gebuer als  Albert Edouard Ferdinand Neuzillet  de 27. Mäerz 1902 zu Paräis an och do gestuerwen den 3. Juli 1976, war e franséische Schauspiller. Hien ass och als Émile Dinan an als Dinan opgetrueden. Hien huet an iwwer 100 Kinos- an TV-Filmer matgespillt.
Elle cause plus... elle flingue
Elle cause plus... elle flingue ass e franséisch-italieenesche Film vum Michel Audiard aus dem Joer 1972.
Ëm wat geet et am Film?
D'Rosemonde huet sech op de Verkaf vu Reliquie vun Hellege spezialiséiert...
Mézel
Mézel ass eng franséisch Gemeng am Departement Alpes-de-Haute-Provence an der Regioun Provence-Alpes-Côte d'Azur.
Geoff Pierson
Den Geoffrey "Geoff" Pierson, gebuer de 16. Juni 1949, ass en US-amerikanesche Stand-up-Komiker a Schauspiller.
Nojemer Bierg
Den Nojemer Bierg ass e Lieu-dit um Bierg mam selwechten Numm an der Gemeng Réiden op der Atert.
Geographie
Den Nojemer Bierg läit ongeféier ee Kilometer nordwestlech vun Nojem op enger Héicht vu ronn 370 Meter iwwer dem Mieresspigel, ongeféier 60 Meter méi héich wéi Nojem.
No Süden a Westen hi flaacht de Biergvirspronk an den Dall vun der Fräsbech of. No Osten, a Richtung vum Nojemer Haff gëtt en duerch d'Griecht vun enger klenger Baach déi an d'Fräsbech leeft, genannt Hanzegrond begrenzt. No Norden hi geet en an de Lannener Bierg iwwer.
Den Nojemer Bierg läit am Guttland, d'Grenz zum Éislek verleeft ronn ee Kilometer weider nërdlech
Méchelskierch vu Kierchen
D'Méchelskierch vu Kierchen ass eng kathoulesch Kierch déi zur Par Ëlwen–Wäiswampich Saint-François am Dekanat Norden an zu der Gemeng Ëlwen gehéiert.
De Patréiner ass den hellege Méchel, deem säi Fest den 29. September gefeiert gëtt, als Niewepatréiner figuréiert den hellege Remigius vu Reims, deen als Deefer vum Clovis I. an d'Geschicht agoung.
D'Kierch steet zentral am Duerf um CR337. Westlech a südlech vun der Kierch ass de Kierfecht ugeluecht. Nërdlech dovu war deen ale Kierfecht, vun deem nach eng Rei Grafsteng erhale sinn.
Geschicht
Déi haiteg Kierch gouf am Joer 1870 no de Pläng vum Architekt Antoine Hartmann am neigotesche Stil gebaut, nodeems déi al Kierch dat Joer virdrun ofgerappt gouf. D'Baujoer steet a réimeschen Zuelen iwwer dem Aganksportal.
Bis de 7. Mee 2017 war et d'Parkierch vun der Par Kierchen, déi zum Parverband Ëlwen, Wäiswampech, Wëntger, zu der Pastoralregioun Norden an zum Dekanat Klierf gehéiert huet. Zur fréierer Par Kierchen huet ausser der Parkierch vu Kierchen och nach d'Corneliuskierch vu Beesslek gehéiert.
Méiparteiesystem
E Méiparteiesystem ass e politesche System, an deem e puer politesch Parteien d'Kontroll iwwer d'Regierung kënne kréien, an dat entweeder elleng oder an enger Koalitioun. Doduerch ass d'Chance méi héich, datt de politesche Wëlle vum Vollek duerch verschidde Parteien artikuléiert gëtt.
Dem Méiparteiesystem steet den Eeparteisystem oder Eenheetsparteisystem géigeniwwer, an deem et nëmmen eng politesch Partei gëtt. Donieft gëtt et awer och nach de Villparteiesystem (mat Honnerte vu Parteien) an den Zwouparteiesystem (mat zwou grousse Parteien).
Armand Hary
Den Armand Hary, gebuer den 19. Januar 1929 zu Athus (B) a gestuerwen de 26. November 2011 an der Stad Lëtzebuerg, war e lëtzebuergesche Schoulmeeschter, Professer a Geolog. Den Armand Hary huet d'Normalschoul gemaach an am Juni 1955 säi provisoresche Brevet als Schoulmeeschter kritt. Seng ganz Carrière huet sech zu Gréiwemaacher ofgespillt: Schoulmeeschter an der Primärschoul vun 1955 bis 1960, dann an der Oberprimärschoul vun 1960 bis 1969, duerno vun 1969 bis 1990 an der Mëttelschoul, dem Collège d'enseignement moyen et professionnel de l'Est, dee vun 1979 u Lycée technique Joseph-Bech geheescht huet. Den Armand Hary war wëssenschaftleche Mataarbechter vum Service géologique a vum naturhistoresche Musée. Hie war Member vun der Section des sciences vum Institut grand-ducal (membre correspondant 1969, membre effectif 1979). Vun 1971 bis 1982 war hie Member vum Kommitee vun der Société des naturalistes luxembourgeois (SNL), wou hie sech ënner anerem ëm de Bulletin gekëmmert huet. Den Armand Hary ass den Auteur vu ville Publikatiounen. Seng éischt Artikelen huet hien tëscht 1959 an 1963 am Kalenner « An der Ucht » publizéiert. Si hate mat Folklor a Geschicht ze dinn: « Fastnachtsrummel bei den Freiheitsbürgern von Grevenmacher » (1959), « Luxemburger Kirmes in Geschichte und Folklore » (1961), « Bäume in Religion, Brauchtum und Aberglauben » (1963). Duerno huet den A. Hary sech op d'Geologie konzentréiert. Den A. Hary ass de Papp vun der Suzie Godart.
Arctic Race of Norway 2013
D'Arctic Race of Norway 2013 war déi éischt Editioun vun där Etappecourse an Norwegen. Se gouf vum 8. bis den 11. August 2013 gefuer a stoung um Kalenner vun der UCI Europe Tour 2013 an der Kategorie 2.1. Se gouf vum Norweger Thor Hushovd gewonnen, deen och zwou vun de véier Etappe gewonnen hat.
École supérieure des sciences commerciales d'Angers
D'École supérieure des sciences commerciales d'Angers ass eng European Business School mat Campussen zu Angers, Boulogne-Billancourt, Cholet, Lyon, Bordeaux, Aix-en-Provence, Budapest a Shanghai.
2019 gouf d'ESSCA am Ranking vun der Financial Times ënner déi 76 bescht European Business Schools gewielt. D'ESSCA huet och e PhD-Programm an eng Rei vu Master-Programmen a spezifesche Managementsgebidder wéi Marketing, Finanzen oder Direction d'Entreprise. D'Programmer vun der ESSCA sinn op internationalem Niveau dräifach accreditéiert; vun der AMBA, der EQUIS an der AACSB. Méi wéi 15.000 Anciene vun der Schoul sinn an der Politik an an der Business-Welt aktiv; dorënner de Louis le Duff (PDG groupe Le Duff) an Dominique Schelcher (PDG Système U).
RGTR-Linn 655
D'RGTR-Linn 655 ass eng Buslinn déi am Kader vum RGTR am Optrag vum Ministère fir Mobilitéit an ëffentlech Aarbechten all 30 Minutten um Trajet Alzeng – Houwald – Cloche d'or – Leideleng – Helfenter Bréck – Bartreng/Belle Étoile fiert. Virum 17. Juli 2022 ass se als Linn 226 gefuer.
Halten op der Linn
(D'Nimm vun den Halte si sou uginn, wéi se am offizielle Fuerplang 07/2022 publizéiert sinn.)
Paul Dornseiffer
De Paul Dornseiffer, gebuer den 1. November 1902 an der Stad Lëtzebuerg an och do gestuerwen den 8. Oktober 1978, war e lëtzebuergeschen Architekt.
No senge Secondairesstudien an der Stater Industrieschoul huet de Paul Dornseiffer op der Académie royale des beaux-arts zu Bréissel studéiert an do 1924 säin Diplom als Architekt kritt.
Jiří David
Hien huet ugefaange mat Molereien, ma ass méi spéit op eng ganz Rëtsch vu Supporten an Ausdrocksformen iwwergaangen: Skulpturen, Installatiounen, Architektur, Fotografie, Video a Lyrik.
Hien huet op der Prager Konschtakademie studéiert a wärend sengem Studium, nach ënner kommunisteschem Regime, wou sou eppes verbuede war, mat Studente vun aneren Akademien zesummen eng Ausstellung mam Titel "Konfrontatioun" organiséiert.
1987 war hie Matgrënner vun der Kënschtlergrupp Tvrdohlaví. Tëscht 1995 an 2001 huet hien a Workshop a visueller Kommunikatioun op der Prager Konschtakademie geleet, an tëscht 2002 an 2020 de Workshop of Intermediate Confrontation op der Héichschoul fir Konscht an Industrie zu Prag.
Hien huet eng Rëtsch Installatiounen zu Éiere vum Václav Havel geschafen, fir un dem säi Widerstand géint den Totalitarismus z'erënneren, dorënner en neont Häerz op der Prager Buerg oder 2022 déi an der Rue Václav-Havel um Kierchbierg an der Stad.
Rue Václav-Havel
D'Rue Václav-Havel ass eng Strooss am Quartier Kierchbierg, an der Stad Lëtzebuerg. Si ass 260 Meter laang a verbënnt a südwest-nordëstlecher Richtung d'Rue Richard-Coudenhove-Kalergi mat der Allée des Poiriers.
Si erënnert un den tschechoslowakeschen, respektiv tschechesche Schrëftsteller a Staatspresident Václav Havel.
D'Strooss gouf den 13. Dezember 2022 vun de Premierministere vu Lëtzebuerg a vun Tschechien, Xavier Bettel a Petr Fiala, feierlech ageweit. De Leschtgenannte war am Kader vum Ofschloss vun der EU-Conseilsprésidence vun Tschechien zu Lëtzebuerg
Gläichzäiteg gouf och eng Skulptur/Installatioun vum tschechesche Kënschtler Jiří David ageweit. Dës besteet aus zwéi vertikale bëtongs Bléck, duerch déi eng nogemaache "Schallwell" aus Plexiglas geet, déi e bekannte Sproch vum Havel, "D'Wourecht an d'Léift mussen iwwer Ligen an Haass triumphéieren" symboliséiert, deen en eng éischt Kéier am Dezember 1989 op der Prager Wenzelsplaz an enger Ried ausgeschwat hat. Et gëtt do och e Knäppchen, datt een, wann een drop dréckt, dës Ausso am Original lauschtere kann. E QR-Code erméiglecht et engem, an anere Sproochen nozeliesen, wat dat bedeit. ,.
Voices from Chernobyl (Film)
Voices from Chernobyl op Englesch a La supplication op Franséisch ass e Film vum Pol Cruchten aus dem Joer 2016 nom eponyme Roman vun der Swetlana Alexijewitsch.
Eurovision Song Contest 1986
Den '''31. Eurovision Song Contest''' war den 3. Mee 1986 an Norwegen. Dat Joer gouf d'Eurovisioun an de Grieghallen zu Bergen organiséiert. Presentatrice war d'Åse Kleveland, déi och als Sängerin scho fir Norwegen 1966 derbäi war. Am Ganzen hunn 20 Länner matgemaach. Als neit Land ass Island derbäikomm. Island hat schonn e puer Joer laang gefrot fir kënne matzemaachen, mä se hu misse waarde bis eng Satelitteverbindung bestanen huet. Malta, Monaco, Griicheland an Italie waren net derbäi. Eng Sängerin war scho virdrun eng Kéier derbäi, d'Elpida (Elpida Karayiannopoulou) fir Zypern 1979 (fir Griicheland).
Voices from Chernobyl (Film)
Ëm wat geet et am Film?
De Film léisst d'Leit vun Tschernobyl iwwer d'Reaktorkatastroph vun 1986 an d'Suiten dovun zu Wuert kommen...
Eurovision Song Contest 1986
D'Reegel fir d'Ofstëmmung ass d'selwecht bliwwe wéi déi Jore virdrun: An all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Bergen matgedeelt ginn.
Voices from Chernobyl (Film)
Ëm wat geet et am Film?
Déi betraffe Persoune ginn net selwer interviewt, mee Schauspiller liese Passagen aus der Swetlana Alexijewitsch hirem Buch.
Schëld D, 11
D'Schëld D, 11 ass e Gebuetsschëld aus dem Lëtzebuerger Code de la route. Et weist de Chaufferen un, datt déi Spuer déi mam Schëld ekipéiert ass, fir den Tram reservéiert ass an datt et deenen anere Kategorië vu Benotzer verbueden ass op där Spuer ze fueren.
Eurovision Song Contest 1986
Déi éischt Plaz krut d'Vertriederin vun der Belsch, d'Sandra Kim mat 36 Punkte Virsprong virum Daniela Simons (Schwäiz). Déi drëtt Plaz krut d'Sherisse Laurence, déi fir Lëtzebuerg ugetruede war.
Voices from Chernobyl (Film)
Filmpräisser a - festivallen
Bei den Trophées francophones du cinéma 2016 war de Film an der Kategorie "Trophée Francophone du long métrage documentaire" nominéiert.
Schëld D, 11
D'Zousazschëld Modell 6ab erlaabt et den Autobussen op der reservéierter Spuer ze fueren.
Eurovision Song Contest 1986
Fir d'Belsch war et déi éischt Kéier datt se de Grand Prix gewonnen hat. D'Gewënnerin Sandra Kim war eréischt 13 Joer al, huet awer uginn, der 15 ze sinn. Dowéinst huet d'Schwäiz als zweete Recours ageluecht, allerdéngs ouni Erfolleg.
Siegfried Schürenberg
De Siegfried Schürenberg gebuer als Siegfried Wittig den 12. Januar 1900 zu Detmold a gestuerwen den 31. August 1993 zu Berlin war en däitsche Schauspiller.
Schëld D, 11
Originaltext aus dem Code de la route:
''11. Voie réservée aux tramways - Le signal D,11 indique aux conducteurs que la voie de circulation qui en est munie est réservée aux conducteurs de tramways et que l'accès en est interdit aux autres catégories d'usagers. Le panneau additionnel du modèle 6ab autorise les conducteurs de véhicules des services de transports publics et de véhicules effectuant le ramassage scolaire à circuler sur la voie réservée''.
Siegfried Schürenberg
Am Kino war de Siegfried Schürenberg vun 1933 bis 1941 an enger 20 Filmer ze gesinn. Vun 1942 bis 1954 huet hien haaptsächlech Theater gespillt sou am Krich zu Stroossbuerg am Stadtheater an nom Krich am Schauspielhaus zu Zürich. Vun 1954 u war hien och erëm am Film aktiv. Hien huet an iwwer 80 Filmer matgespillt. Besonnesch opgefall a bekannt ass hien duerch d'Roll vum Scotland Yard Chef Sir John ginn, déi hien an de Filmer aus der Edgar Wallace Serie an den 1960er Jore gespillt huet.
Voices from Chernobyl (Film)
Filmpräisser a - festivallen
Beim 8. Lëtzebuerger Filmpräis (2018) gouf en als beschten Dokumentarfilm präisgekréint.
De Film war de lëtzebuergesche Bäitrag fir den Oscar an der Kategorie "Beschten Internationale Film" 2016, mee gouf net nominéiert.
Donieft gouf de Film och nach op enger Rei Filmfestivaller gewisen. Um brasilianesche Festival Internacional de Cinema e Video Ambiental krut en direkt zwee Präisser, de Grousse Präis an de Kritikerpräis. Um amerikaneschen Minneapolis St. Paul International Film Festival huet en an der Kategorie " Best Documentary Feature" gewonnen, an um Paräiser Festival international du film d'environnement krut en de "Grand Prix".
An der Internet Movie Database (IMDb) hat de Film am Dezember 2021 e Score vu 7,4 vun 10, vun insgesamt 85 Benotzerbewäertungen.
Kritik
Josée Hansen, d'Lëtzebuerger Land: "La supplication est un très beau film et un film important. Son tournage en Ukraine fut difficile à cause de la guerre, mais Pol Cruchten s'est acharné. Il a eu raison, il s'agit de la plus grande réussite de son œuvre jusqu'à présent. Pour le trentième anniversaire de l'accident nucléaire, il vient nous rappeler l'ampleur du drame – et illustrer que le pire ennemi de l'homme est l'ignorance."
Mylène Carrière, Le Quotidien "[Pol Cruchten] a choisi d'utiliser [...] une voix off, racontant les récits sur des images très esthétiques quasiment photographiques tellement les mouvements se font rares. Il nous impose un calme en dichotomie avec la violence des histoires, une atmosphère que l'on retrouve au cœur de l'œuvre de l'auteur dont il a tiré ce film. [...] [Ce mécanisme] se trouve ici un peu maladroit, parfois caduque. Si certaines séquences fonctionnent à merveille, d'autres ne sont que des illustrations à la limite du cliché. [...] S'attaquer à un monument littéraire tel que La Supplication qui propose d'explorer un réel de manière métaphysique, qui donne une sublime voix aux oubliés de l'histoire n'est pas une mince affaire, quelques belles images ne suffiront jamais à le sublimer. Le réalisateur Pol Cruchten nous offre ici, certes une belle déclaration d'amour à l'auteur et à son œuvre, mais s'écarte de lui-même."
Eurovision Song Contest 1986
De lëtzebuergesche Bäitrag war dee 500sten dee bis dohi bei enger Eurovisioun virgedroe gi war.
Voices from Chernobyl (Film)
Kritik
Karolina Markiewicz, Woxx: "« Supplication – Voices from Chernobyl » est un film hybride et qui a de l'ampleur. C'est un voyage lyrique à travers un drame humain collectif, un film à faire résonner dans sa tête à tout prix."
Jordan Mintzer, The Hollywood Reporter: "Although Crutchen's [sic] intentions are admirable, and the words of Alexievich certainly worthy of attention, Voices is sometimes overloaded by weighty symbolism (a naked woman staring up from beneath the water of a bathtub; a young girl in a peasant dress looking right at the camera), while the combination of hyper-stylized documentary scenes with people reciting stories of death and disease can grow redundant over time. If anything, the movie makes one want to delve into the original book to learn more about the incident, instead of watching an artsy meditation on those who survived it. Still, the director approaches his subject matter with considerable care, and Voices of Chernobyl is ultimately an intriguing addition to a number of works dealing with a disaster whose impact remains difficult to quantify and impossible to fully grasp."
Krichsmonumenter zu Lëtzebuerg
Dat hei ass eng Lëscht vun de Krichsmonumenter zu Lëtzebuerg, déi un d'Affer vu vergaangene Kricher erënneren.
Zweete Weltkrich
Et gëtt iwwer 500 Monumenter am Zesummenhang mam Zweete Weltkrich zu Lëtzebuerg.
Si sinn dofir an eegene Lëschten opgezielt.
Ney (Jura)
Ney ass eng franséisch Uertschaft a Gemeng am Departement Jura an der Bourgogne-Franche-Comté.
Moi y'en a vouloir des sous
Moi y'en a vouloir des sous ass e franséische Film vum Jean Yanne aus dem Joer 1973.
Departement Gironde
D'Gironde ass e franséischt Departement an der Regioun Nei-Aquitaine. Et läit am Südweste vum Land op der Atlantikküst a grenzt am Süden un den Departement Landes, am Südosten un den Departement Lot-et-Garonne, am Osten un den Departement Dordogne an am Norden un den Departement Charente-Maritime. Mat enger Fläch vu bal 10.000 ass d'Gironde véiermol sou grouss wéi Lëtzebuerg an dat gréisst Departement a Kontinentalfrankräich. Nëmmen d'Guyane, e franséischen Territoire a Südamerika, ass méi grouss.
Den Numm vum Departement kënnt vun der Gironde, dem Estuaire dee vun de Flëss Garonne an der Dordogne no hirem Zesummefloss gebilt gëtt.
D'Prefektur vum Departement ass Bordeaux. Déi renomméiert Wäigéigend ëm Bordeaux läit also an der Gironde. D'Gironde ass och bekannt fir d'Plagë vun der Côte d'argent, déi all Joer vill Visiteuren a besonnesch Surfer unzéien. D'Dune du Pilat am Bassin d'Arcachon ass déi gréisst Sanddün an Europa.
D'Gironde ass ee vun den originalen 83 Departementer, déi 1790 während der franséischer Revolutioun gegrënnt goufen. Et ass aus de fréiere Provënze Guyenne a Gascogne ervirgaangen. Tëscht 1793 a 1795 hat d'Departement den Numm "département du Bec-d'Ambès", fir d'Verwiesslung mat der Beweegung vun de Girondins ze vermeiden.
Noémie Tiberi
D'Noémie Tiberi, gebuer den 13. August 1991, ass eng lëtzebuergesch Foussballspillerin. Si war eng Spillerin vum FC Progrès Nidderkuer.
Am Joer 2011 huet d'Tiberi zweemol an der lëtzebuergescher Dammefoussballnationalekipp gespillt.
Schëld E, 5a
D'Schëlter E,5a an E,5b sinn Hiwäisschëlter aus dem Lëtzebuerger Code de la route déi de Wee uweise fir:
D'Illustratiounen hei driwwer si Beispiller vun de Schëlter E,5a an E,5b.
4. Signaux directionnels placés sur la voirie normale
4.b. Direction d'un lieu-dit - Le signal E,5a indique la direction à suivre pour atteindre un lieu-dit.
4.c.Direction d'un quartier ou du centre d'une agglomération - Le signal E,5b indique la direction à suivre pour atteindre un quartier ou le centre d'une agglomération.
Taygete (Mound)
De Mound Taygete (Jupitermound XX) ass ee vun de klenge baussenzege Mounde vum Planéit Jupiter.
Entdeckung
Den Taygete gouf de 25. November 2000 vun Astronome vun der Universitéit vun Hawaii entdeckt. Hie krut am Ufank déi virleefeg Bezeechnung S/2000 J 9.
De Mound gouf no der Taygete, enger vun de Plejaden a Frëndin vum Zeus aus der griichescher Mythologie genannt.
Bunndaten
De Mound Taygete kreest a 732 Deeg a 5 Stonnen op enger mëttlerer Distanz vun 23.360.000 km ëm de Jupiter. D'Bunn huet eng Exzentrizitéit vun 0,252. Mat enger Inklinatioun vun 165,2° ass d'Bunn retrograd, dat heescht, de Mound beweegt sech géint d'Rotatiounsrichtung vum Jupiter ëm de Planéit.
Wéinst senge Bunneegenschafte gëtt den Taygete zu der Carme-Grupp gezielt, genannt nom Jupitermound Carme.
Physikalesch Daten
Den Taygete huet en Duerchmiesser vun zirka 5 km. Seng Dicht gëtt op 2,6 g/cm³ geschat. Hien ass warscheinlech haaptsächlech aus Silikatgestengs opgebaut. De Mound huet eng ganz däischter Uewerfläch mat enger Albedo vun 0,04, d. h., nëmme 4 % vum agestraalte Sonneliicht gi reflektéiert. Seng visuell Magnitude ass 21,9m.
Oskar Fischer
Oskar Fischer ass den Numm vu follgende Persounen:
Robert Theis (Architekt)
De Robert Theis, gebuer de 6. November 1901 zu Elleng an och do gestuerwen den 2. November 1983, war e lëtzebuergeschen Architekt.
No senge Secondairesstudien an der Handwierkerschoul huet de Robert Theis op der Académie royale des beaux-arts zu Bréissel studéiert an do 1929 säin Diplom als Architekt kritt.
Université Bordeaux-Montaigne
D'Université Bordeaux-Montaigne ass eng franséisch Universitéit an der Banlieue vu Bordeaux am Departement Gironde. Si ass eng vun den zwou Universitéiten zu Bordeaux. Hir Haaptfakultéite si Sproochen, Geschicht, Geographie a Konscht. 2008 waren do 14.300 Studenten ageschriwwen. D'Universitéit hat 2011 e Budget vun 86,9 Milliounen Euro.
Geschicht
D'Universitéit huet hir Originnen an der Université de Bordeaux, déi de 7. Juli 1441 op Uerder vum Poopst Eugène IV gegrënnt gouf. 1793 wärend der franséischer Revolutioun opgeléist, gouf si ënner dem Napoleon Bonaparte nei organiséiert.
1970 ass déi al Universitéit an dräi neier opgedeelt ginn. 1995 ass nach eng véiert derbäikomm. D'Faculté des Lettres krut den Numm Université Bordeaux III an huet sech 1990 nom bekannte franséische Philosoph a Politiker Michel de Montaigne benannt.
2014 huet si am Kontext vun der Fusioun vun den dräi aneren Universitéiten zu Bordeaux zur Université de Bordeaux hiren Numm Université Michel de Montaigne Bordeaux III geännert an hiren aktuellen Numm ugeholl.
Oyotunji
Oyotunji, och bekannt als Oyotunji village, African village oder Oyotunji kingdom (op Yoruba: Ọ̀yọ́túnjí), ass en Duerf am Oste vun den USA a South Carolina dat no afrikaneschem Modell gebaut ass a wou d'Awunner probéieren déi traditionell Liewensweis vun de Yoruba, am haitegen Nigeria, nozeliewen. Oyotunji ass nom ale Yoruba Kinnekräich Oyo benannt a bedeit "Oyo steet erëm op".
Lokalisatioun a Geschicht
D'Duerf gouf vum Kinnek Oba Efuntola Oseijeman Adelabu Adefunmi gegrënnt. Hi gouf 1928 zu Detroit an enger afro-amerikanescher Baptistefamill als Walter Eugene King gebuer. Hien huet als Kënschtler an Dänzer geschafft an ass fréi zu afrikaneschen nationalistesche Beweegunge gestouss. Am Alter vu 26 Joer ass hien op Haiti gaangen an hat do säin éischte Kontakt mat Voodoo. Ee Joer méi spéit ass hien an Afrika gereest. Éier hien an den 1970er Joren Oyotunji gegrënnt huet gouf hien 1958 op Kuba als Santeríapriister an 1971 an Nigeria als babalawo (Yoruba Priister) initiéiert. Hien ass den 11. Februar 2005 gestuerwen. Säi Jong gouf zweete Kinnek vum Duerf.
Organisatioun
D'Duerf huet eng strikt hierarchesch Organisatioun mam Kinnek (oba) un der Spëtzt. Nom Kinnek huet d ' Ogboni-Gesellschaft, déi fir d'Legislatioun zoustänneg ass, am meeschten ze soen, duerno kënnt d'Igbimolosa (de Rot vun de Priister an d'Geriicht), d'Duerfcheffen an zum Schluss de Rescht vun der Bevëlkerung.
Den éischte Kinnek Adefunmi I. huet de System als "monarchesche Sozialismus" beschriwwen, well e sech, senger Meenung no, op d'Ogbonigesellschaft konzentréiert, an deem de Kinnek an alleguer d'Duerfcheffe vertruede sinn. Schlussendlech awer huet de Kinnek ëmmer dat lescht Wuert.
D'Ogbonigesellschaft ass souzesoen de regéirende Kierper. Och Frae sinn do vertrueden, och wa si donieft hir eege Gesellschaft hu fir sech ëm sougenannt "weiblech Problemer" ze këmmeren (z. B. d'Educatioun vun de Kanner). De Männer hir Gesellschaft heescht adinkonju.
CIBETT
De CIBETT (Centre d'intervention de Bettembourg) ass de regionalen Asazzenter vun der Protection Civile zu Beetebuerg.
Oyotunji
Organisatioun
Am Duerf gëlle bestëmmt Reegelen, déi all Awunner muss follegen: jidderee muss traditionell Yorubagezei unhunn, alleguer d'Männer musse sech beim dokpwe, der Kollektivaarbecht, bedeelegen, an all Awunner muss an Zäit vun dräi Méint Stammesmarkéierunge kréien, fir datt jiddwereen erkennt datt hien/si zur Duerfbevëlkerung gehéiert.
Am Alldag vum Duerf a bei Ritualer gëtt Yoruba wäitleefeg geschwat an all westlech Nimm ginn duerch Yorubanimm ersat.
CIBETT
Iwwer 2.700 Ambulanzasätz a bal 350 Pompjeesasätz musse pro Joer opgeschafft ginn. An der Flott sinn 13 Asazgefierer, déi gréisstendeels vu fräiwëllege Membere besat gëtt.
Oyotunji
Organisatioun
Zu Oyotunji gëtt Polygamie praktizéiert, dat heescht, e Mann däerf méi wéi eng Fra hunn. Well Polygamie an den USA net legal ass, ginn déi Bestietnesser net um county court house (op der Gemeng) registréiert.
Opbau vum Duerf
D'Duerf huet eng Fläch vu ronn 4 Hektar an ass wéi en traditionellt Yoruba Duerf opgebaut. Den Zougank féiert duerch e grousst Portal, mat engem Schëld mat der Opschrëft: "You are leaving the US. You are entering the Yoruba kingdom." (Dir verloosst d'USA. Dir kommt an d'Yoruba Kinnekräich).
CIBETT
Allgemeng
Am viischte Beräich vum Gebai, wou déi néideg Installatioune fir d'Desinfektioun an d'Proppermaache vun den Asazgefierer sinn, si Plaze fir déi dräi Ambulanzen an e klengt Lager fir d'Asazmaterial. Dernieft sinn nach zwou Garagen an deenen zwéin Ekippentransportween an de Kommandowon stationéiert sinn. E grousse Vestiaire, deen direkt nieft der Garage mat den Asazgefierer ass, erméiglecht am Fall vun engem Asaz e séiert Un-an-Ausdoen. All Member huet en eegene Spint fir seng perséinlech Schutzkleedung.
Oyotunji
Opbau vum Duerf
Oyotunji ass a verschidde Beräicher agedeelt, mat dem kinnekleche Palais (afin) op der prominentester Plaz. Am Palais sinn dem Kinnek, de Kinniginnen an deene hire Kanner hir Privatraim, en Trounsall, en Audienzsall, Raim fir männlech Lakaien (ilari), e Schräin fir d'Gottheet Sango, dem Kinnek säi Büro, d'Schoul an d'Reuniounssäll vun der Ogboni an deenen anere Gesellschaften.
CIBETT
Allgemeng
E groussen Atelier am hënneschte Beräich vum Gebai erméiglecht Reparature vun all Zort.
Oyotunji
Opbau vum Duerf
D'Architektur vun engem Haus weist op de Rang a Statut vun der Persoun hin, déi dra wunnt. De Palais ass dat schéinst Gebai, duerno sinn d'Haiser vun de Cheffen nach dekoréiert, an d'Haiser vun den normale Leit sinn einfach rechteckeg Gebaier mat engem oder zwéi Raim.
CIBETT
Allgemeng
En Otemschutzatelier erméiglecht et d'Otemschutzausrëschtung no all Asaz ze botzen, ze dréchenen an ze préiwen. Och d'Otemschutzfläsche kënnen am Atelier gepréift a gefëllt ginn. Am Kleederpool kënnen d'Memberen hir knaschteg Uniform ofginn a sech frësch, propper Kleeder huelen.
Oyotunji
Opbau vum Duerf
D'Struktur vun Oyotunji respektéiert déi traditionell oppe Plaz an der Mëtt vum Duerf, rondrëm déi d'Haiser an d'Kachplaze gebaut sinn. Aner wichteg Gebaier sinn déi verschidde Schräiner an Tempelen. Zousätzlech zu den Tempelen huet all Haus säin eegene klengen Altor fir d'Virfahren.
CIBETT
Allgemeng
Am vergréisserbaren Instruktiounssall gi reegelméisseg theoreetesch an och praktesch Course fir d'Pompjeeën awer och fir d'Ambulanz gehalen. Do ginn och d'Éischt-Hëllefs-Course gehalen, an d'Jugendpompjeeë benotzen de Sall fir hir Übungen. De Sall kann och als Konferenzsall ëmfunktionéiert ginn.
En Openthaltssall bitt de Memberen, déi net an der Géigend vum Asazzenter wunnen, d'Méiglechkeet reegelméisseg Déngscht ze maachen. Am Sall ass eng grouss Kiche mat Kachplack, Spullmaschinn, Mikrowell, Kaffismaschinn, Fernsee an e Sëtzeck mat Bibliothéik.
Oyotunji
Opbau vum Duerf
Ufanks war e grousse Problem, well d'Duerf an enger suppeger Géigend vu Leit gegrënnt gi war, déi virdrun an der Stad gewunnt haten. An den 1970er wollten d'Leit och nach op eng Aart a Weis liewe, déi si als pur afrikanesch empfonnt hunn (dat heescht: ganz einfach). No an no si bestëmmt modern Elementer awer akzeptéiert ginn (Elektrizitéit, fléissend Waasser, Heizung, Telefon, Televisioun, Internet, Auto…).
CIBETT
Allgemeng
Am ieweschten Deel vum Openthaltssall sti véier Better mat Schief fir Memberen, déi Nuets iwwer am Asazzenter sinn.
Geschicht
Den Asazzenter fir d'Pompjeeën an den Zivilschutz (Protection Civile) gouf uganks der 80er Jore gebaut. De Bau vum neien Zenter war noutwenneg ginn, well d'Asazgefierer virdrun op dräi verschiddene Plaze stoungen. No zwou Erweiderungen (1995 an 1999) huet den Asazzenter haut all dat néidegt Ekipement fir eng stänneg Permanence garantéieren ze kënnen.
Oyotunji
Aarbecht an Educatioun
D'Kanner ginn an d'Schoul, déi Yoruba Royal Academy heescht. D'Jongen an d'Meedercher gi getrennt vun Duerfawunner ënnerriicht. Fir Konflikter mam Staat z'evitéieren ass d'Schoul vum Bundesstaat certifiéiert an d'Schüler léieren Englesch, Mathematik, afrikanesch Geschicht a Kultur, d'Geschicht vun der amerikanescher Yoruba-Beweegung, Déierenzuucht a kréie Wëssen iwwer Kraider, Astrologie, Handwierk a reliéis Ritualer vermëttelt. D'Schoul, wéi och de Rescht vum Duerf, muss staatlech Hygiènesnorme respektéieren.
CIBETT
HLF 2 1
Den HLF 2 1 gëtt fir technesch Hëllefsleeschtungen a fir d'Brandbekämpfung agesat well e vill Material gelueden huet. Dowéinst réckt e bei Asätz an der Reegel als éischte Won aus.
HLF 2 2
Och den HLF 2 2 gëtt fir technesch Hëllefsleeschtungen a fir d'Brandbekämpfung agesat. Fir d'Brandbekämpfung huet en e Waassertank vun 2000 Liter, souwéi e Schaummëtteltank vun 200 Liter. An der Kabinn si 5 Iwwerdrockotemschutzapparater (300 Bar) mat Compositfläschen. Fir déi technesch Hëllefsleeschtung bei Verkéiersaccidenter ass de Won mat engem hydraulesche Rëschtsaz ekipéiert.
Oyotunji
Finanziell Gestioun
An den 1970er hunn déi meescht Awunner vum Akerbau gelieft, mä an den 1980er gouf deen opginn well en net méi profitabel an et méi bëlleg war, Liewensmëttel direkt ze kafen. Haut kënnt de gréissten Deel vum Revenu vun Touristen déi fir eng Visite vum Duerf bezuelen a Saachen um Duerfmaart (Kraider, Wuerzelen, Holzschnëtzereien, Bijouen…) kafen, a vu Visiteuren, déi fir bestëmmt Servicer wéi Divinatiounen, Festivaller oder Initiatioun als Priister(in) bezuelen. Schonn an den 1980er louchen d'Präisser fir eng Divinatioun tëscht 40 a 600 US-Dollar, haut kënne se bis op e puer dausend Dollar goen.
CIBETT
TMF 2 1
Den TMF (Teleskopmastfahrzeug),p mat enger Nennrettungshéicht vun 23 Meter bei 12 Meter Ausleeung an enger maximaler Aarbechtshéicht vun 32 Meter, gëtt virun allem bei 'Rettung vu Mënschen aus Héichten oder Déiften, awer och bei Bränn oder aner techneschen Asätz agesat.
ULF 1 1 (STLF 5000) (Universallöschfahrzeug)
Enn 2011 krut de CIBETT e Sonder-Tanklöschfahrzeug STLF5000 TAA, nei ULF 1 1. Dee Won gëtt virun allem bei Bränn agesat an zeechent sech duerch säi grousse Waassertank vu 5800 Liter aus. Des Weidere si Sonnerläschmëttel souwéi eng leeschtungsstaark Pompel a weidert Geschier beim Material. Landeswäit goufen nëmmen dräi baugläich Gefierer ugeschaaft, fir spéider regional agesat ze ginn.
Oyotunji
Finanziell Gestioun
All d'Awunner bezuelen dem Kinnek Steieren op hiert Land a si bezuelen d'Taxe vun der Gemeng, dem Bundestaat an dem Staat. D'Duerf selwer kritt keng Sue vum amerikanesche Staat, mä verschidden Awunner kréie "food stamps" (mat deene si sech Iesse kënne siche goen).
Relioun
D'Relioun vun den Awunner ass déi traditionell Yoruba Relioun, an där et een héije Gott gëtt (Olorun oder Olodumare genannt), deen d'Universum geschaf huet an iwwer allem Anere steet. Well hien awer wäit vum alldeegleche Liewen ewech ass, interagéieren d'Yoruba mat Orisha (gëttlechen Intermediairen) fir a Kontakt mat der iwwernatierlecher Welt ze kommen. An der traditionneller Yoruba Relioun gëtt et tëscht 400 an 1700 Orisha, an Oyotunji sinn der 14 unerkannt. All Orisha huet do säin eegenen Tempel.
CIBETT
ELW 1 1 (Einsatzleitwagen)
Am viischten Deel vum Won ass e komplett ekipéierte Büro, dee bei gréisseren Asätz als mobil Asazzentral déngt.
Oyotunji
Relioun
D'Priister ginn als Wiechter vun der Yoruba Kultur ugesinn, déi all Ritual, Zeremonie an Ethikcode musse kennen (zum Beispill solle si net ze vill Sue fir eng Divinatioun froen an ëmmer hiert Bescht maachen). Fir Orakelen huele si ënner anerem Muschelen a Stécker vun der Kokosnossschuel.
CIBETT
ELW 1 1 (Einsatzleitwagen)
4 Sëtzplazen an e groussen Dësch erlaben d'Schaffe vu méi Persoune gläichzäiteg. De Büro ass mat 3 individuelle Funken, 2 Telefonen, engem Computer mat Internetuschloss an E-Mail, sou wéi e Printer, e Fax an eng Rei Schief fir d'Verstaue vu Classeuren ageriicht.
Oyotunji
Relioun
D'Relioun drécken d'Awunner mat vill verschiddenen Trommel- an Danzfestivaller aus (zum Beispill an der egungun-Maskerad, an där d'Virfare reinkarnéiert ginn).
CIBETT
ELW 1 1 (Einsatzleitwagen)
Ausserdeem sinn an der Kabinn 2 mobil Funken, 2 Täscheluuchten, sou wéi en Noutfallrucksak, fir och bei engem Asaz direkt mobil hëllefen ze kënnen.
Oyotunji
Relioun
Well den éischte Kinnek op Kuba am Santeríakult an an Nigeria a verschidde reliéis Praktiken agefouert gouf, soe verschidden Auteuren, datt et sech bei der Relioun zu Oyotunji ëm e Synkretismus tëscht der Yoruba Relioun a verschiddenen anere reliéisen Expressiounsformen handelt. Sou wiere verschidde kulturell Elementer aus Euroamerika (Astrologie, Numerologie) a vu Kuba (Käerzen a Blummen, Altär, etc.) iwwerholl ginn, déi de Yorubakult am Duerf zu enger Form Neo-Yoruba-Kult maachen.
CIBETT
ELW 1 1 (Einsatzleitwagen)
Am hënneschten Deel vum Wo sinn zwéi vu baussen erreechbar Geschierraim.
Oyotunji
Relioun
Dem Kinnek no hätte si awer alles, wat mat Chrëschtentum ze dinn huet eliminéiert, well dat d'Tendenz hätt, déi schwaarz afrikanesch Gottheete méi wäiss ze maachen.
CIBETT
KDOW 1 (Kommandowagen)
Enn 2011 krut den Asazzenter en neit Asazgefier, e Kommandowon KDOW. Den neie Won déngt als Transportmëttel vu Féierungskräften a Personal bei Coursen oder Asätz.
Oyotunji
Kritik
Et gëtt kritiséiert, datt d'Kanner an engem isoléierte Mikrokosmos opwuessen, aus deem et schwéier ass erauszekommen. Och d'Authentizitéit vum Duerf ass ëmstridden, engersäits wéinst sengem staark kommerzielle Charakter an anerersäits well Awunner virun der Kamera schonn Zeremonie duerchgefouert hunn, déi zum Beispill am Santeríakult geheim solle sinn.
CIBETT
KDOW 2 (Kommandowagen)
Am Mee 2014 krut den Asazzenter vu Beetebuerg, wéi jiddweree vun de 24 Asazzenteren, vun der Administration des services de secours, e Ford Kuga als Kommandowon.
Dëse Won gëtt virun allem fir Déngschtfaarte benotzt.
MTW 1 (Mannschaftstransportwagen)
Dëst Gefier déngt als Transportmëttel vun 9 Leit. E gëtt fir Visitten, bei Coursen a fir Materialtransport agesat.
Bei groussen Asätz mat méi Blesséierte kënne mam MTW och Liicht- an Onverletzter an d'Spidol gefouert ginn.
Des Weidere gëtt dësen MTW och vun der Déiererettungsunitéit (GIV - Groupe d'Intervention Vétérinaire) agesat.
MTW 2 (Mannschaftstransportwagen)
Genee wéi de MTW 1, gëtt och dëse Won als Transportmëttel, fir d'Memberen a Coursen ze féieren, benotzt. Sou kënnen déi primär Asazween asazbereet bleiwen.
Och hei, kann de MTW 2 bei gréisseren Asätz mat méi Verletzten, als Transportwon vu Liicht- an Onverletzter agesat ginn.
RTW 2 (Rettungstransportwagen)
Wann de RTW 1 schonn ausgeréckt ass an e weideren Asaz erakënnt da gëtt de RTW 2 agesat fir den zweeten Asaz z'iwwerhuelen.
Vun der Besatzung a Material hier ass de RTW 2 d'selwecht opgebaut wéi de RTW 1.
RTW 3 (Rettungstransportwagen)
Och de RTW 3 ass méi oder wéineger d'selwecht opgebaut wéi de RTW 1 an 2 a gëtt och fir déi selwecht Zwecker benotzt.
Wéinst den nidderegen Ausréckzuele vum RTW 3, gëtt dëse Won zousätzlech och fir Permanencen agesat. Bei ëffentlechen Evenementer, Concerten, a.s.w. gëtt op Ufro vum Organisateur eng oder méi Ambulanze bereetgestallt fir am Fall vun engem medezineschen Noutfall eng séier Versuergung an en Transport an e Spidol ze garantéieren.
Vëloen
Déi zwéi Vëloen déi mat enger Éischt-Hëllef-Täsch ausgerëscht sinn, goufe virun allem fir den Asaz bei Permanencë wéi zum Beispill beim Rock-A-Field oder bei der "Nuits des Merveilles" ugeschaaft.
Jugendpompjeeën
1972 gegrënnt, ziele momentan ronn 26 Jugendlech aus den Uertschafte Beetebuerg an Ëmgéigend zu de Jugendpompjeeën vun der Gemeng Beetebuerg. Nieft Übungen, ginn och verschidde sportlech a kulturell Aktivitéiten organiséiert, bei deenen Jugendlech kënne matmaachen. Dozou gehéieren ënner anerem de Kantonalcross, Schwammmeeschterschaft, Zeltlager, Wanterwanderung, Pressiounen a méi.
Déi Jugendlech gi vun erfuerene Pompjeeën, déi eng Zousatzausbildung am Beräich vun der Jugendaarbecht hunn, bei all Aktivitéit begleet an ënnerstëtzt. Déi Jugendlech vun 8 bis 16 Joer ginn domat optimal virbereet fir spéider an den aktiven Déngscht eriwwerzegoen.
Saint-Jeannet (Alpes-de-Haute-Provence)
Saint-Jeannet ass eng franséisch Gemeng am Departement Alpes-de-Haute-Provence an der Regioun Provence-Alpes-Côte d'Azur.
Schëld D, 11a
D'Schëld D, 11a ass e Gebuetsschëld aus dem Lëtzebuerger Code de la route dat d'Enn vun enger reservéierter Spuer fir den Tram uweist.
Originaltext aus dem Code de la route:
11. Fin de voie réservée aux tramways - Le signal D,11a indique la fin d'une voie de circulation réservée aux tramways
Le Pasquier
Le Pasquier ass eng franséisch Uertschaft a Gemeng am Departement Jura an der Bourgogne-Franche-Comté.
Gérard Valerius
De Gérard Valerius, gebuer ëm 1964, ass eng lëtzebuergesch Radiosperséinlechkeet. Hien ass och Galerist, fréiere Wiert a Bedreiwer vun Nuetsbaren. Hie gouf dofir dacks als "Kinnek vum Nuetsliewen" bezeechent. , ,
Liewen
Seng Elteren haten e Riddosbuttek. Hie war siwe Joer Ersatzschoulmeeschter, an huet och eng kuerz Zäit bei der Cargolux geschafft.
1993 ass seng Disko, den Didjeridoo oder einfach "Didj", zu Hollerech opgaangen, déi bis 2005 existéiert huet. , Vun 2008 u war hie Gérant vun der Bar "King Wilma" an de Rives de Clausen, déi 2016 hir Dieren zougemaach huet.
2017 huet hie seng eege Galerie fir zäitgenëssesch Konscht op der Stater Theaterplaz opgemaach.
Hie war eng Zäit laang Member vun der Band Djuju.
Will Ollinger
De Will Ollinger, gebuer den 8. Februar 1901 zu Esch-Uelzecht a gestuerwen zu Krautem de 25. November 1976, war e lëtzebuergeschen Architekt.
Teide Observatoire
Den Observatorio del Teide (Teide-Observatoire) ass en Observatoire um Bierg Izaña, eng ronn 12 Kilometer ëstlech vum Bierg Teide op enger Héicht vu 2400 Meter iwwer dem Mier, op der Insel Teneriffa, no deem hien och Observatorio de Izaña genannt gëtt. E gehéiert zum Instituto de Astrofísica de Canarias (IAC), a mécht zesumme mam Roque de los Muchachos Observatoire d'European Northern Observatory.
Geschicht
Am Joer 1964 gouf den Observatoire offiziell opgemaach. Dat éischt Teleskop war den Heliógrafo Razdow, deen haut net méi a Betrib ass. Duerch déi vergréissert Awunnerschaft vun Teneriffa hunn d'Bedingunge fir d'Himmelsfuerschung déi owens gemaach ginn staark ofgeholl. Dofir huet sech den Teide-Observatoire op d'Sonnenobservatioun spezialiséiert, déi 24 Stonnen deeglech kooperativ mat aneren Observatoire bedriwwe gëtt.
Liselotte Pulver
D'Liselotte (heiansdo Lilo ofgekierzt) Pulver, gebuer den 11. Oktober 1929 zu Bern, ass eng Schwäizer Schauspillerin.
Si war an den 1950er an 1960er Joren ee vun de Stare vum däitschen Nokrichs-Kino, bekannt absënns duerch d'Wirtshaus im Spessart-Serie.
Si war vun 1961 bis zu deem sengem Doud mat dem Schauspiller Helmut Schmid bestuet.
Epsilon
Den Epsilon (griicheschen Neutrum, Majuskel Ε, Minuskel ε oder ϵ) ass de 5. Buschtaf vum griicheschen Alphabet an huet e numeresche Wäert vu 5.
Urspronk
D'Zeechen E kënnt vum phenizesche Buschtaf „he“ a gouf vun de Griiche fir de Vokal „E“ gebraucht. Den Numm (gr.) bedeit „einfacht“ oder „entbléisst“ (géintiwwer der Buschtawekombinatioun „αι“, déi zanter der hellenistescher Zäit de selwechte Lautwäert huet).
Sonia Tremont
D'Sonia Tremont (Trémont???), gebuer den 2. Juli 1992, ass eng lëtzebuergesch Foussballspillerin. Si war eng Spillerin vum CS Uewerkuer a vum FC Progrès Nidderkuer.
Vun 2011 bis 2012 huet d'Tremont sechsmol an der lëtzebuergescher Dammefoussballnationalekipp gespillt.
Ray Lovelock
De Ray Lovelock, gebuer als Raymond Lovelock den 19. Juni 1950 zu Roum a gestuerwen den 10. November 2017 zu Trevi, war en italieenesche Schauspiller.
Hie war an iwwer 90 Kinos- an TV-Filmer ze gesinn.
Nico Rohmann
Den Nico Rohmann oder Chico Rohmann, gebuer den 23. November 1952, ass e fréiere lëtzebuergesche Foussballspiller.
Tëscht dem 3. September 1974 am 18. Mee 1985 huet den Chico Rohmann 28-mol fir déi lëtzebuergesch Foussballnationalekipp gespillt.
Hien ass de Papp vum Sacha Rohmann.
Centre Émile-Hamilius
De Centre Émile-Hamilius war e Verwaltungsgebai vun der Stad Lëtzebuerg, am Zentrum vun der Stad, op der Plaz mam selwechten Numm (Place Émile-Hamilius), tëscht dem Boulevard Royal an der Rue Aldringen. De Centre Hamilius an d'Plaz goufen nom Émile Hamilius, dem fréiere Buergermeeschter (1946-1963) vun der Stad, genannt.
D'Gebai huet 1977 seng Dieren opgemaach a gouf den 9. Mäerz 1979 offiziell ageweit. Am Fréijoer 2015 gouf et zesumme mat zwee Nopeschgebaier ofgerappt fir duerch de Komplex Royal-Hamilius ersat ze ginn.
Claudia Veloso
D'Claudia Veloso, gebuer de 25. Abrëll 1996, ass eng lëtzebuergesch Foussballspillerin. Si ass eng Spillerin vum Racing FC Union Lëtzebuerg.
Centre Émile-Hamilius
D'Gebai
De Centre Hamilius huet aus engem Tuerm mat 9 Stäck an zwéi Säitefligele mat jee 4 a 6 Stäck bestanen. Dobäi koume véier ënnerierdesch Stäck, wouvun der zwéin als Parking fir d'Gemengebeamte benotzt goufen. Am Ganzen hat et eng Fläch vu ronn 10.000 m² déi ausgenotzt konnte ginn.
Claudia Veloso
Am Juni 2016 huet d'Veloso eemol an der lëtzebuergescher Dammefoussballnationalekipp gespillt.
Centre Émile-Hamilius
Skulptur
D'Skulptur La grande tempérance, aus der Serie vun den Nanas vun der Niki de Saint Phalle hat vun 1995 un, op der Säit vum Boulevard Royal, zum Cachet vum Gebai bäigedroen.
Geschicht an Notzung
D'Gebai hat 230 Millioune LUF (zirka 5,7 Milliounen Euro, ouni d'Inflatioun mat anzerechnen) kascht.
Den Zweck vum Bau war fir eng Rëtsch iwwer d'Stad verstreet Gemengeservicer ze regruppéieren, déi virdrun hir Büroen am Zerkel, a Gebaier um Lampertsbierg, an der Jean-Pierre-Brasseur-Strooss um Belair, an der Escher-Strooss, der Helleg Geescht-Strooss, der Neipuertsgaass, dem Boulevard Roosevelt, der Biedergaass an der Avenue Émile-Reuter haten.
Spéider war d'Gebai virun allem wéinst dem Bierger-Center vun der Stad bekannt, deen do vun 2001 bis Enn 2011 funktionéiert huet. Den 9. Dezember 2011 huet de Bierger-Center seng Dieren am Centre Hamilius zougemaach, fir se méindes den 13. Dezember 2011 an engem Gebai vis-à-vis, um Boulevard Royal, nees opzemaachen. Zënter dem 1. Juli 2014 ass de Bierger-Center am Centre Guillaume-II, dem fréiere Veräinshaus um Knuedler.
De Projet Royal-Hamilius
Virun 2011 huet d'Stad Lëtzebuerg déi zwéi Nopeschgebaier (en drëtt Gebai bleift a Privatbesëtz) am ganzen Haiserblock vum Centre Hamilius opkaaft. Et hätt sollen Enn 2012 zesumme mat Nopeschgebaier ofgerappt ginn, fir duerno duerch de Centre Royal-Hamilius ersat ze ginn. D'Ofrappe gouf awer bis an d'Fréijoer 2015 no hanne verréckelt.
Nom Ofrappe vun deenen dräi Gebaier ass op där Plaz, vun 2015 un, de Royal-Hamilius-Komplex gebaut ginn. Am neien Zenter sinn, ausser Büroen, och Geschäfter a Restaurante ënnerbruecht. Gewënner vum Concours fir den neien Immeubel war de Projet vum britteschen Architektebüro Foster + Partners.
Ënnert den Héichiewen
Ënnert den Héichiewen ass eng Strooss am Universitéitsquatier, op der Héichuewenterrass um Belval, an der Gemeng Esch-Uelzecht. Se leeft vun der Avenue du Rock'n'roll a Richtung Nord-Nordost bis op d'Héicht vun der Entrée vum Luxembourg Learning Centre. Et ass eng Foussgängerzon. D'Strooss féiert ënner de Skippe vun den Héichiewen A a B erduerch an ass eng kamoud Verbindung tëscht der Gare Belval-Université an der Maison du savoir, dem Haaptgebai vun der Uni Lëtzebuerg. Laanscht d'Gebai vum LLC ass en 'ëmgedréinte Sprangbur' installéiert, wou a reegelméissegen Ofstänn Waasser vun uewen an e Baseng geschott gëtt.
Geschicht
D'Strooss gouf als en Deel vum Masterplang vum Belval ugeluecht, bei deem de westlechen Deel vun der Schmelz um Belval urbanistesch ëmgewandelt gouf, fir d'Cité des sciences, de la recherche et de l'innovation opzebauen.
Schëld E, 3
D' ass e Hiwäisschëld aus dem Lëtzebuerger Code de la route dat als Virweeweiser de Wee uweist fir no lénks ze fueren am Fall wou et op der nächster Kräizung verbueden ass no lénks ofzebéien. D'Symbol um Schëld kann a Funktioun vun der Konfiguratioun vun der Plaz geännert ginn.
Originaltext aus dem Code de la route:
''3. Présignalisation d'un itinéraire pour aller à gauche - Le présignal E, 3 est employé pour indiquer aux conducteurs l'itinéraire à suivre pour aller à gauche dans le cas où il est interdit de virer à gauche à l'intersection suivante. Le symbole figurant sur ce signal peut être modifié pour répondre à la configuration des lieux .''